FLORA DE CATALUNYA 



Succeí a Quer en la direcció del jardí botànic, Miquel Barna- 

 das, natural de Puigcerdà, metge de Carles III, botànic distin- 

 git, que en son Specimen Florae Hispaniae, reuní la descripció 

 de dues mil plantes y molts dibuixos; aquesta obra, adicionada 

 per Lagasca , es vengué a Londres en 1 829 amb el títol de Herba- 

 rium picium hispanicum. El seu íàll Miquel Barnadas y Claris 

 fou també distingit botànic, y en 1793 succeí a Palau en la cà- 

 tedra que exercia en el Jardí Botànic. Digne és també de ser 

 citat Antoni de Bolós, farmacèutic olotí, consogre de Minuart, 

 per les seves herborisacions per Catalunya y per un bon herbari 

 que formà amb plantes pirenenques, on figuren, pintades per 

 ell, varies orquídies. 



Tenim, doncs, que durant una gran part dels segles xvi, xvii 

 y xviii, els autors catalans no solament posen a Catalunya al 

 nivell de les nacions més avensades des del punt de vista fito- 

 gràfic, sinó que difonen llurs coneixements per tota Espanya, 

 fundant en la capital d'aquesta institucions que no trigaren a 

 assolir fama y renom per tota Europa. Mes durant els darrers 

 anys del segle xviii y la primera meitat del xix, decau visiblement 

 l'entusiasme per aquets estudis, ja sigui per manca de mestres 

 de reconegut prestigi, ja per consideraries equivocadament man- 

 cats de la utilitat que se'ls havia concedit fins aleshores. 



A un altre català, al eximi Antoni Cebrià Costa, catedràtic de 

 la Universitat de Barcelona, cabé la glòria de restaurar al nos- 

 tre país la decaiguda afició a l'estudi de les plantes. Portat pel 

 seu ardor juvenil, recorre Catalunya formant un valiós her- 

 bari; descobreix y descriu espècies noves, que amb gran zel cul- 

 tiva al jardí d'aquella Universitat literària, y comunicant amb 

 la seva paraula pulcra y castiça l'entusiasme als seus deixebles, 

 forma escola ben poixant y més nombrosa que la formada pels 

 Salvadors dos segles enrera. 



Dispersats per Catalunya aquests deixebles, però formant tots 



VII 



